Nafarroako Parlamentuko Mahaiak, 2020ko ekainaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak aurkeztutako galdera, Nasuvinsak eta Ten Brike Desarrollos SLk Superser-en lurzatia zena salerosteko sinatutako kontratuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 29an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezarritakoaren babesean, honako galdera hau egiten dio bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

Urtarrilaren 30ean iragarri zen Superser zenaren orubea “Ten Brike Desarrollos SL”ri 11 milioi euroan saldu zaiola, eta azpimarratu zen eskaintza horrek, sustatzaile integral batena izateaz gain, hainbat erabilera planteatu behar zituela lurzati horretan, lehentasuna emanez zerbitzuei (lurraren % 70), merkataritzako erabileraren aldean.

Zer baldintzatan formalizatu da Nasuvinsaren eta Ten Brike Desarrollos SLren arteko salerosketa kontratua?

Iruñean, 2020ko ekainaren 23an

Foru parlamentaria: Arantza Biurrun Urpegui